### Beslutning

Anbefales.

### Sagsfremstilling

## Resume og sagens baggrund

[adresse] er et kommunalt ejet forsamlingshus, der bruges til kulturelle formål med videre. Huset er i en dårlig vedligeholdelsestilstand, og der er et behov for generel modernisering. Derudover er der et stort lokalt ønske om at udvide huset, så det i højere grad tilgodeser de lokale foreningers behov.

Kommunalbestyrelsen afsatte i budget 2023 3 mio. kr. til formålet. Dertil skal lægges to gange 0,5 mio. kr. fra få-det-fikset-bevillingerne. Den samlede projektramme udgør dermed 4 mio. kr.

Der søges nu om en anlægsbevilling til ombygning af [adresse].

## Indstillinger

Direktøren indstiller, at gives en anlægsbevilling på i alt 4 mio. kr. til ombygning af [adresse] finansieret af rådighedsbeløbet i 2023 til ombygningen samt af puljer på i alt 1 mio. kr. fra få-det-fikset-bevillingerne.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2023 er der afsat et rådighedsbeløb på i alt 3 mio. kr., inklusive prisfremskrivning, til at ombygge Reersøs forsamlingshus. Derudover har aktionsgruppen for [adresse] tidligere søgt begge få det fixet puljer på hver 0,5 mio. kr. til projektet.

Aktionsgruppen har nu udarbejdet et projektforslag, der kan gennemføres inden for det samlede afsatte budget på 4 mio. kr. Administrationen har løbende samarbejdet med aktionsgruppen om projektforslaget, og det vurderes, at projektet vil kunne gennemføres rent teknisk og myndighedsmæssigt samtidig med, at det kan holdes inden for den økonomiske ramme. Der søges derfor nu om en anlægsbevilling på det samlede beløb på i alt 4 mio. kr. til ombygningen af [adresse].

Hvis anlægsbevillingen gives, vil aktionsgruppen arbejde videre med projektet. Næste skridt er at få udarbejdet et projekt, der kan ligge til grund for en byggeansøgning.

Det forventes, at der vil være byggeopstart i 2. kvartal 2024, og at ombygningen vil være afsluttet med udgangen af 2024.

## Økonomiske konsekvenser

Der gives en anlægsbevilling på i alt 4 mio. kr. til ombygning af [adresse]. Bevillingen er finansieret med 3 mio. kr. af rådighedsbeløbet til ombygning af [adresse] og med 1 mio. kr. af de to puljer til få-det-fikset for Reersøområdet. Restrådighedsbeløbene udgør herefter 0 kr.

[adresse] bemærkninger er indarbejdet i sagen.